Publication: Magyar Közlöny
Issue: MK-1998-95 (Year: 1998, Number: 95)
Era: 1990-2004
Section: 
Paragraph Index: 3

2. § A Megállapodás magyar nyelvű szövege a következő: „Megállapodás a Magyar Köztársaság Kormánya és a Vietnami Szocialista Köztársaság Kormánya között az illegális kábítószer-kereskedelem, a szervezett bűnözés és a nemzetközi terrorizmus elleni küzdelemben való együttműködésről A Magyar Köztársaság Kormánya és a Vietnami Szocialista Köztársaság Kormánya (a továbbiakban: Szerződő Felek) attól a szándéktól vezérelve, hogy hagyományos baráti kapcsolataik továbbfejlesztését elősegítsék, meggyőződve arról, hogy a kábítószerek, a pszichotrop anyagok illegális kereskedelme, szállítása, a szervezett bűnözés és a terrorizmus elleni küzdelemben történő együttműködés kiemelt jelentőséggel bír, megerősítve azt a szándékukat, hogy fejleszteni kívánják bűnüldözési együttműködésüket, a két ország szuverenitása és egyenlősége elvének alapján, a kölcsönös megértés jegyében, a nemzetközi jognak és gyakorlatnak megfelelően az alábbiakban állapodtak meg:

Source: https://magyarkozlony.hu/hivatalos-lapok/8a2aca142b9d09eccafd604ebe4974531b385917/dokumentumok/259e0bac8e94e96b2c630412ef1c54ae72dc54aa/letoltes